**Ultimul vals**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În ritmul cald al inimii mă poartă

Pierdutii pași ai ultimului dans,

Un vals ce a schimbat a noastră soartă

Scoțându-mă din veșnicul balans

Între iubirea ce porțile-și deschise

Și a iubirii nefirească teamă,

Răscolind profund amăgitoare vise,

Trăind mereu mereu aceeași dramă.

Un dans ce pe-amândoi ne aprinsese

Și-n voia lui pluteam în altă lume,

Când focul dragostei ne cuprinsese

Simțeam magia Stelei fără nume.

Eram vrăjit deplin de-a ta iubire,

Iar sufletu-mi în ochii tăi valsa,

Purtat în zbor de dulcea unduire

In piept fiorul dragostei pulsa.

Mai simt arar din plin acea savoare

Când gândul meu mai zboară către tine,

Dar azi doar norii albi din depărtare

Valsează-n ritmuri calde și divine.

Căprar Florin